Կլատիս Պերեճիքլեան

**Կլատիս Պերեճիքլեան** (), Նոր Հարաւային Ուելսի 45-րդ վարչապետ, Նոր Հարաւային Ուելսի Լիպերալ կուսակցութեան ղեկավար։ 2003 թուականէն Նոր Հարաւային Ուելսի Օրենսդիր ժողովի անդամ։

Նախապէս զբաղեցուցած է Նոր Հարաւային Ուելսի գանձապետի եւ Մայք Պեյրտի երկրորդ կառավարութեան կազմին մէջ Արդիւնաբերական կապերու նախարարի պաշտօնը, Մայք Պեյրտի առաջին կառավարութեան կազմին մէջ՝ Փոխադրութեան նախարարի պաշտօնը։ 2014-2017 թուականներուն եղած է Նոր Հարաւային Ուելսի Լիպերալ կուսակցութեան ղեկավարի տեղակալ։ 2019 թուականին Նոր Հարաւային Ուելս նահանգին մէջ տեղի ունեցած ընտրութիւններու արդիւնքով յաղթանակ տարած է՝ դառնալով առաջին կին գործիչը, որ ընտրուած է նահանգի վարչապետի պաշտօնով։

## Կենսագրութիւն
Պերեճիքլեանը ծնած է Սիտնի, հայ գաղթականներ Գրիգորի եւ Արշայի ընտանիքին մէջ։ Եղած է ընտանիքի աւագ դուստրը, ունեցած է երկու քոյր։ Պերեճիքլեանի պապերը վերապրած են 1915 թուականի Հայոց ցեղասպանութիւնը։ Մինչեւ հինգ տարեկան հասակ Պերեճիքլեանը խօսած է միայն հայերէն, այնուհետեւ սորված է անգլերէն։ Ներգրաւուած եղած է հայ-աւստրալիական համայնքին մէջ, պաշտօնաւարած է Աւստրալիոյ Հայ ազգային կոմիտէին մէջ։ 2015 թուականին Հայաստանի մէջ մասնակցած է Հայոց ցեղասպանութեան 100-րդ տարելիցի միջոցառումներուն։

Պերեճիքլեանը ուսանած է Ռայտի Փիթըր պորտ պետական երկսեռ աւագ դպրոցին մէջ։ Սիտնիի համալսարանէն 1992 թուականին ստացած է արուեստի բակալաւրի աստիճան, 1996 թուականին աւարտած է նոյն համալսարանի միջազգային ուսումնասիրութիւններու ֆակուլտետը, 2001 թուականին՝ Նոր Հարաւային Ուելսի համալսարանի ֆինանսական ֆակուլտետը։ 1993 թուականին դարձած է Ազատական կուսակցութեան անդամ, 1997-1998 թուականներուն եղած է Նոր Հարաւային Ուելսի Երիտասարդ ազատականներու ղեկավարը՝ կուսակցութեան պատմութեան մէջ դառնալով երրորդ կին ղեկավարը։ 1996-2003 թուականներուն Պերեճիքլեանը եղած է Պետական խորհուրդի պատուիրակ, 1997-2003 թուականներուն՝ ՆՀՈՒ ազատական կուսակցութեան հանրապետական գործադիր քաղաքային ներկայացուցիչ, 1999 թուականին՝ Ուիլըպիի Պետական նստավայրի քարոզարշաւի ղեկավար, 2002 թուականին՝ Կոնվենցիոն կոմիտէի նախագահ։ Պերեճիքլեանը եղած է Փիթեր Քոլինսի, սենաթոր Հելէն Կունանի եւ Աւստրալիոյ  համագործակցութեան պանքի գլխաւոր տնօրէնը։ Պերեճիքլեանը կը սատարէ Աւստրալիոյ հանրապետական շարժման։
link=https://hy.wikipedia.org/wiki/%D5%8A%D5%A1%D5%BF%D5%AF%D5%A5%D6%80:Dominello_with_coalition_leadership.JPG|մինի|Պերեճիքլեանը (աջ կողմէն) Էնտրու Սթոների, Վիքթոր Տոմինելոյի եւ Ազատական կուսակցութեան առաջնորդ Պերի Օ՛Ֆարելի հետ

## Խորհրդարանական գործունէութիւն
2003 թուականին Պերեճիքլեանը ընտրուած է Ուիլըպիի անդամ, եղած է Հոգեկան առողջութեան ստուերային նախարար, 2006 թուականին Փիթեր Տեպմանի կողմէ նշանակուած է ընդդիմադիր երթեւեկութեան նախարարի պաշտօն։ 2007 թուականի պետական ընտրութիւններուն Պերի Օ՛Ֆարելի կողմէ ստացած է ստուերային քաղաքացիութեան ընդդիմութեան պաշտօնը։

Օ՛Ֆարելի կառավարութեան ձեւաւորումէն յետոյ 3 Ապրիլ 2011-ին նշանակուած է Երթեւեկութեան նախարար։ Պերեճիքլեանը դէմ արտայայտուած է նախկին Նոր Հարաւային Ուելսի կառավարութեան գնացքներու, հանրակառքերու եւ լաստանաւերու բեռնաթափման աշխատանքներուն։ Պաշտօնաւարման ընթացքին անոր ձեռքբերումներէ է Սիտնիի թեթեւռելսային երթեւեկութեան ընդլայնումը, Opal քարտի փուլային ներդրումը եւ Սիտնիի մեթրոյի հարաւարեւմտեան ցանցի կառուցման նախաձեռնումը։

## Ծանօթագրութիւններ

Ստորոգութիւն:21-րդ դարու կին քաղաքական գործիչներ
Ստորոգութիւն:Աւստրալիահայ քաղաքական գործիչներ
Ստորոգութիւն:Սիտնիի համալսարանի շրջանաւարտներ
Ստորոգութիւն:Աւստրալիոյ քաղաքական գործիչներ